|  |  |
| --- | --- |
| **NOTA Informativă  la contractul Nr. 05/02-04/332 din 01 noiembrie 2022, Lot 9 de**  **modificarea CP D.02.12:2014 „Recomandări metodice pentru reabilitarea îmbrăcăminților rutiere și fundațiilor prin metode de reciclare la rece”** | |
|  | |
|  | Prezentul normativ reglementează lucrările de reciclare la rece cu liant bituminos. Conform terminologiei internaționale aceste tehnologii se încadrează în categoria „cold-mix”.  Aplicarea tehnologiilor de reciclare reglementate de prezentul normativ se poate face cu emulsie bituminoasă sau cu bitum spumat, pentru execuția straturilor de BAZĂsau de FUNDAȚIE, soluție tehnică ce poate fi recomandată la reciclarea straturilor rutiere degradate.  În cadrul proiectului tehnic, structura rutieră care conține în alcătuire straturi reciclate se va dimensiona pe baza metodologiei prezentată în reglementările tehnice specifice privind dimensionarea structurilor rutiere în vigoare.  Prezentul normativ se recomandă tuturor factorilor implicați în procesul investițional: proiectanți, executanți de lucrări, specialiști cu activitate în domeniul construcțiilor atestați/autorizați în condițiile legii, investitori, proprietari, administratori, laboratoare de încercări în construcții atestate/acreditate, precum și organisme de verificare/control etc.  Există încă suficiente pârghii de a influența dezvoltarea în continuare a acestor tehnologii, în special prin: diseminarea cunoștințelor acumulate, perfecționarea echipamentelor de reciclare, modernizarea legislației și normelor tehnice, creșterea încrederii în calitatea unor astfel de mixturi asfaltice, îmbunătățirea tehnologiilor de punere în operă etc  Cu toate că există încă suficiente incoerențe în terminologia adoptată de diferite țări sau autori, tehnologiile de reciclare a materialelor rezultate din unele straturi rutiere vechi se împart în general în următoarele două categorii (terminologie susținută și de Comitetul de terminologie al Asociației Mondiale de Drumuri prin Dicționarul Tehnic Rutier și Lexicul Tehnologiilor Rutiere și al Circulației Rutiere): - tehnologii de retratare, care se referă la activități desfășurate la rece, la fața locului sau în fabrici. Retratarea în fabrici este puțin dezvoltată pe plan mondial până în prezent; - tehnologii de reciclare, care se referă la procedee tehnice desfășurate întotdeauna la cald (la fața locului sau în fabrici fixe).  Clasificarea tehnologiilor de reciclare și retratare disponibile în prezent se poate efectua după o gamă largă de factori: temperatura de preparare și punere în operă (la cald și la rece), locul de preparare a amestecului (in situ sau în fabrici fixe), tehnologia de reciclare (funcție de natura liantului utilizat), respectiv funcție de principiul adoptat pentru rezolvarea problemei (de suprafață sau structurală) etc.  Tehnologiile de retratare sunt practicate în totalitate la fața locului și utilizează materialele rezultate din straturi rutiere vechi. În principiu, procedeul constă în frezarea straturilor existente pe o anumită adâncime, urmată eventual de un adaos de materiale rutiere de corectare a granulozității și apă. Materialul rezultat se tratează cu un liant cu ajutorul unui utilaj complex cu funcționare continuă, urmând ca stratul rutier obținut să fie un strat de rezistență (de fundație sau de bază), respectiv un strat de legătură. Stratul respectiv poate fi acoperit cu un nou strat de uzură. |

Specialist principal G. Curilina